Саяси партиялар мен қоғамдық бірлестіктердің 

филиалдарына хабарлама
«Қазақстан Республикасындағы сайлау туралы» Конституциялық Заңның 10-бабының 3-тармағына, 19-бабының 6-тармағына және Ақмола облыстық сайлау комиссиясының 2026 жылғы 31 шілдедегі 27/125 қаулысына сәйкес Ақмола облыстық мәслихаты Бурабай ауданы бойынша Ақмола облыстық мәслихатының депутаттарын сайлау жөніндегі № 8 аудандық сайлау комиссиясының құрамында бос орын бар екендігі туралы хабарлайды.

Әрбір саяси партия тиісті сайлау комиссиясының құрамына бір кандидатура ұсынуға құқылы.


Саяси партия сайлау комиссиясының құрамына сол саяси партияның мүшесі болып табылмайтын кандидатураны ұсынуға құқылы.


Саяси партиялардың ұсыныстары болмаған жағдайда, мәслихаттар сайлау комиссияларын өзге қоғамдық бірлестіктердің және жоғары тұрған сайлау комиссияларының ұсынысы бойынша сайлайды.


Ақмола облыстық мәслихаты 2026 жылғы 15 қыркүйектен бастап 2026 жылғы 29 қыркүйекке дейін келесі құжаттарды қабылдайды:

1) сайлау комиссиясының құрамына кандидат туралы электрондық және қағаз форматта жасалған, белгіленген нысандағы мәліметтер;

2) тиісті сайлау комиссиясының құрамына кандидат ұсыну туралы саяси партияның, қоғамдық бірлестіктің немесе олардың құрылымдық бөлімшелерінің (өкілдіктерінің), жоғары тұрған сайлау комиссиясының шешімінен үзінді көшірме;


3) саяси партияның, өзге қоғамдық бірлестіктің, олардың құрылымдық бөлімшелерінің (өкілдіктерінің) тіркелгені туралы құжаттың көшірмесі;


4) кандидаттардың сайлау комиссиясының жұмысына қатысуға келісімі туралы белгіленген нысандағы өтініші.

Сайлау комиссиясының құрамына ұсынылатын адам Сайлау туралы Конституциялық заңның талаптарына сәйкес келуге тиіс. 
Сайлау комиссиясының мүшесi сол комиссияның құрамын құрған мәслихат орналасқан әкiмшілік-аумақтық бiрлiк аумағында тұруға тиiс.


Сайлау туралы Конституциялық заңының 23-бабының 3-тармағында көзделген сайлау учаскелерін құру жағдайларын қоспағанда, сайлау комиссиясы құрамының жартысынан астамы бір ұйымның қызметкерлері болмауы тиіс.


Бір сайлау комиссиясының құрамына жақын туыстар (ата-аналары, балалары, бала асырап алушылар, асырап алынғандар, ата-анасы бір және толық тума емес аға және апалары, аталары, әжелері, немерелері) немесе жұбайы (зайыбы) кіре алмайды.


Мәслихатқа ұсынылатын қағаз форматтағы барлық құжаттарға қол қойылған, мөрмен расталған болуға және орындалған күнін, орындаушы туралы, оның аты-жөні мен телефон нөмірі көрсетілген белгіні қамтуға тиіс.


Сайлау комиссияларының құрамы жөніндегі ұсыныстарды қабылдау дүйсенбіден жұмаға дейін сағат 09:00-ден 18:30-ға дейін (үзіліс сағат 13:00-ден 14.30-ға дейін) obl_maslihat@aqmola.gov.kz электрондық поштасына 2026 жылғы 29 қыркүйекке дейін  жүзеге асырылады.
Мәслихаттың орналасқан жері: Ақмола облысы, Көкшетау қаласы, Абай көшесі, 83.

